Lisama peaks ka, et jalgpalli mängitakse iga ilmaga, ainult riietus peab olema vastav. Ka vihmaga on tore mängida: pall liigub kiiremini, mängija peab libedaga rohkem keskenduma ja pingutama. Libisemisi on samas palju toredam teha, petteliigutused kannavad ka rohkem vilja. Talvisel perioodil toimuvad Kalju treeningud Männiku staadioni kilehallis, kus keegi ei saa otseselt lörtsmärjaks ja karge tuul ei puhu ka naha vahele.